**I Z L A G A NJ E**

**projekt menadžera projekta „Pink Panteri“ ispred Generalnog sekretarijata Interpola u Lionu Vilijama Labrijera (William Labruyere) povodom otvaranja Devetog sastanka Operativne radne grupe projekta PINK PANTERI**

*10. jun 2015.godine, hotel Maestral*

Gospodine Stojanoviću, direktore Uprave policije MUP-a Crne Gore,

Dame i gospodo, poštovane kolege, poštovani prijatelji, poštovana porodico projekta „Pink Panter“,

Želim da započem ovaj godišnji sastanak radne grupe izražavajući svoju zahvalnost. Kao prvo, želio bih da se zahvalim našim domaćinima u Crnoj Gori što su nas dočekali u Budvi (u Pržnom, da budem precizniji), veoma lijepom mjestu za rad.

Biti ovdje gdje je sve započelo je veoma simbolično. Svi se sjećamo Predraga Vujoševića i Cetinja koji su se u to vrijeme pominjali kao centar “Pink Pantera”. Čak su mediji i Skotland Jard dali naziv grupi i to povodom razbojništva u GRAFF radnji u Lonodnu 2003. godine u kojem je učestvovao Predrag Vujošević.

Ova osoba je imala sve karakteristike tipične za Pink Pantere. Njegova prošlost uključuje razbojništva u juvelirnicama, izdržavanje kazne u zatvoru, pokušaj bjekstva pa čak i pokušaj bjekstva helikopterom.

Crna Gora je dokazala u mnogim situacijama svoju posvećenost međunarodnoj policijskoj saradnji. Činjenica da se sastajemo na ovom mjestu je još jedan znak posvećnosti i stoga smo zahvalni Crnoj Gori.

Čak iako su se kriminalne aktivnosti Pink Pantera smanjile u zadnjih nekoliko godina i postoji veliki broj imitatora koji kradu njihovu pažnju, naš fokus će i dalje biti usmjeren na njih.

Pretpostavljamo da postoji mnogo razloga za smanjenje broja kriminalnih aktivnosti, s tim da su najvažniji napori koje ulaže zajednica agencija za spovođenje zakona u borbi protiv ove pojave odnosno kriminalne grupe Pink Panter. Mnogi značajni članovi ove grupe su uhapšeni i smješteni iza rešetki tako da će ih dužina trajanja njihovih osuđujućih presuda spriječiti da se ponovo pojave u takvoj ulozi, barem u narednih nekoliko godina.

Takođe želim svima vama da se zahvalim što ste došli u Budvu da učestvujete na ovom godišnjem sastanku. Ovdje je danas prisutno oko 60 osoba koje su doputovale iz 22 zemalje i dvije međunarodne organizacije Europola i Interpola.

Ovo je četvrti sastanak na temu projekta Pink Panter gdje sam prisutan u svojstvu projekt menadžera i još jednom ističem da mi je zadovoljstvo što sam član naše porodice i što sarađujem sa svima vama kako bih koordinirao projekat.

Nadam se da ću nastaviti da razvijam i širim ovaj projekat van granica koje su postignute u prošlom periodu, u skladu sa novim trendovima, mislieći na pojavu imitatora Pink Pantera tzv. Copycats (imitatori).

Još jednom, želim da vam poželim dobrodošlicu i uspješan sastanak. Nadam se da će nas ovaj sastanak opet usmjeriti ka rješavanju velikog broja slučajeva i problema i da ćemo nastaviti da izgrađujemo partnerstva između naših policijskih službi.

Zahvaljujem na pažnji.